GIK MADWARORORE.
*Agoko Diel, kata agoko Rombo, kata Agoko Dhiang’ kaponi idwaro agoko mabup manyalo yieng’o jokwath k’ okwodo.
* Yiend kang’o motwo (mboto) kata chuk mach madhedhni , apilo kod chumbi.
BULO
Pedh agoko gi kabund iye e wi sing’nge ka yien osewang’ ma olokore chuk. Bang’ ka agoko osebulore gi kabund iye, loke gi ka dier ng’eye. Eseche ma obuloreno, ema bende iporoe chumbi. Ka ok idwar poro chumbi, to inyalo budo chumbi e
okombe. Inyalo tiyo kod chung bel. Ling’ chung’ ei okombe to ka chung’ osenyodho pi chumbi to kir pi chumbi no ewi agoko ka nyidho. Kik ikir mang’eny ma nyalo nego mach.
* Ka ineno ni agoko osebulore moromo maok rengni kaka otwo, to gole mapiyo. Rit okwe mondi kae to ichak kenge. Bang’ ka ise kenge, nginj apilo gi lith lweti matindo tindo kae to ikir ewiye. Ka ihero to bende inyalo kengo nyanya mochiek makwar bende ewiye kanyo. Pi olemo mar ndim bende inyalo biyoe matin mar medo ndadho. Chame kod kwon to en heroni kata jo chiemo mamoko bende. Kwon ma ichame go bende en heroni. Inyalo chame kod kwon kal kata kwon bel. To kata kamano kwon kobali mit kode ahinya.
ODHIAMBO WAYOGA
(Nyakwar SEKO gORWA)
luo_Latn luo_Latn luo_Latn tso_Latn luo_Latn luo_Latn luo_Latn luo_Latn bam_Latn